
             REPUBLIKA HRVATSKA
KOPRIVNIČKO-KRIŽEVAČKA ŽUPANIJA
                OPĆINA MOLVE
           OPĆINSKI NAČELNIK

KLASA:400-08/25-01/1
URBROJ:2137/17-02-26-9
Molve, 24. lipnja 2026.


Obrazloženje 1. Izmjena i dopuna Proračuna Općine Molve za 2026. godinu


[bookmark: _GoBack]Ovim izmjenama i dopunama Proračuna za 2026. godinu povećan je ukupan Proračun za 2026. godinu za 116.050,00 eura dok projekcije za 2027. i 2028. ostaju nepromijenjene.


U nastavku se daje pregled izmjena i dopuna aktivnosti:
1. Povećana je stavka planirana Proračunom za 2026. godinu vezana za intelektualne i osobne usluge – usluga procjene vrijednosti nekretnina od strane ovlaštenih vještaka/procjenitelja za 8.000,00 eura, izrada procjembenih elaborata i sl. ( veza R 510) čime je osigurano 10.000,00 eura za navedene usluge.

2. Temeljem Ugovora o zakupu sklopljenog između Osnovne škole Molve  i Općine Molve uvodi se stavka za knjiženje rashoda s osnove mjesečne zakupnine koja iznosi 250 eura (odnosno 3.000,00 eura godišnje,  veza R884) . Prostor koji se daje u zakup namijenjen je za obavljanje odgojno-obrazovne djelatnosti, a isti je dan u podzakup Dječjem vrtiću Igra u istu svrhu. Podzakupnina je ugovorena u istom iznosu od 250,00 eura mjesečno te je iskazana u Proračunu za 2026. godinu  kao povećanje izvora financiranja – ostali prihoda za posebne namjene ( veza P 047).

3. Osigurava se stavka za održavanje društvenog doma u Molvama vezana uz popravak klima komora ( veza R 067, R 725) te dobavu i montažu klima uređaja ( veza R 457) za ukupan iznos od 30.000,00 eura.

4. Povećana je stavka vezana uz nabavu opreme za održavanje i zaštitu za 10.000,00 eura ( veza R 085) u svrhu nabave kamera za nadzor.

5. Proračunom za 2026. godinu planirana je stavka za leasing računalne opreme u vrijednosti 2.500,00 eura godišnje ( veza R 515). Međutim, nakon provedenog postupka nabave i sklapanja Ugovora o operativnom leasingu opreme, leasing rata iznosi 318,16 eura/mjesečno. Do razlike je došlo s obzirom da  su predmetom leasinga obuhvaćena  2 stolna računala i 2 tvrda diska a, ne samo  server.  U skladu s navedenim, pristupilo se povećanju stavke za 1.350,00 eura, a na teret smanjenja rashoda 42 – rashodi za nabavu proizvedene dugotrajne imovine ( veza R 082). 

6. Proračunom za 2026. godinu uvodi se nova stavka u iznosu 10.000,00 eura vezana za sufinanciranje najma poslovnim subjektima ( veza R 138 i R 482)

7. Temeljem Zapisnika inspektorice za zaštitu od požara, eksploziva i oružja, Ministarstva unutarnjih poslova, Ravanteljstva civilne zaštite, nalaže se Općini Molve ispitivanje hidrantske mreže sukladno članku 40. Zakona o zaštiti od požara. U tu svrhu osiguravaju se sredstva u iznosu 10.000,00 eura ( veza R 153).

8. Povećava se stavka vezana uz održavanje javne rasvjete ( popravak svjetiljki, demontaža starih i  montaža novih svjetiljki uz potreban materijal za održavanje) za iznos 10.000,00 eura ( veza R 560).

9. U sklopu Programa javnih potreba u sportu povećana je stavka za donacije za iznos 5.000,00 eura ( veza R 830).

10. Ministarstvo prostornog uređenja,graditeljstva i državne imovine je Odlukom o sufinanciranju odobrilo, a potom temeljem sklopljenog Ugovora o sufinanciranju isplatilo Općini Molve 16.300,00 eura na ime sufinanciranja projekta „Izgradnja javne rasvjete u ulici Medvrti u Molvama“.S obzirom da je Općina Molve podnijela Zahtjev za sporazumnim raskidom ugovora o sufinanciranju projekta, Općina Molve dužna je vratiti navedeni iznos, a povrat sredstva u iznosu 16.300,00 eura prikazan je kroz ove izmjene i dopune Proračuna za 2026.godinu ( veza R 396).

11.  Ministarstvo regionalnog razvoja i fondova europske unije je uvidom u financijsko izvješće o provedbi Projekta „Izgradnja nogostupa u Marijanskoj ulici u Molvama“ utvrdilo kako je prema pravilima Programa održivog razvoja lokalne zajednice u 2024. godini udio financiranja bio veći od 22,63% te je isplaćeno 15.902,64 eura više u odnosu na najviši mogući udio financiranja. U skladu s navedenim, ovim izmjenama i dopunama Proračuna za 2026. godinu iskazan je povrat sredstava ( veza R 401 za iznos 16.000,00 eura).

12. Uređenje komunalne infrastrukture i priključci na infrastrukturu predviđeni u sklopu Programa priuštivog stanovanja u iznosu 20.000,00 eura (veza R 909) svodi se na 0,00 eura, a uvodi se stavka za ishođenje projektne dokumnetacije za iznos 10.000,00 eura ( veza R 872).

13. Ovim izmjenama i dopuna Proračuna za 2026. godinu osigurava se stavka za isplatu novčanih pomoći građanima za sanaciju šteta u iznosu 10.000,00 eura ( veza R 586).

14. Ovim izmjenama i dopunama Proračuna za 2026. godinu povećava se stavka vezana uz 
uslugu hvatanja pasa lutalica, mikročipiranje, zbrinjavanje pasa nepoznatog vlasnika u skloništu za životinje i skrb nad životinjama u skloništu do udomljenja na području Općine Molve za iznos 5.000,00 eura ( veza R 279).

15. Proračunom za 2026. godinu planirana je stavka za sufinanciranje udomljavanja napuštenih pasa na području Općine Molve u iznosu 10.000,00 eura ( veza R 843). Ovim izmjenama i dopunama Proračuna stavka je smanjena za 5.000,00 eura. 

16. Radi knjiženja cesije, a sukladno Odluci o pomoći za plaćanje režijskih troškova kućanstava na području Općine Molve, uvodi se stavka za iznos 600,00 eura (veza R 475).

17. Povećava se stavka predviđena za sufinanciranje troškova rada gerontodomaćica preko Selskog komunalnog društva Molve d.o.o. za iznos 6.500,00 eura ( veza R 270).

18. Povećava se stavka vezana uz nagrađivanje uspješnih učenika, njihovih mentora i učitelja za iznos 1.850,00 eura ( veza R 304) čime je izmjenama i dopunama Proračuna za 2026. godinu stavka svedena na 5.000,00 eura.

19. Ovim izmjenama i dopunama Proračuna za 2026. godinu mijenja se oblik financijske pomoći učenicima i studentima u pogledu obrazovanja. Učeničke i studentske pomoći zamjenjuju se s stipendijama, a dosadašnji predviđeni iznos od 44.800,00 eura zamjenjuje se sa 25.000,00 eura (tj.  smanjenje od 19.800,00 eura).

20. Proračun za 2025. godinu predviđeni iznos sredstava za uslugu malčiranja iznosi 13.584,00 eura ( veza R 513, R 167). Ovim izmjenama i dopunama stavka se povećava za 3.600,00 eura ( veza R 513).

21. Ovim izmjena i dopunama Proračuna za 2026. godinu uvodi se stavka za održavanje nerazvrstanih cesta/poljskih puteva – raslinja u iznosu 5.000,00 eura ( veza R 398).


OPĆINSKI NAČELNIK:
         __________________________
  	      	             Zdravko Ivančan, mag,ing.agr.

